CELEX: E2003J0004
Language: hu
Date: 2004-05-05 00:00:00
Title: Bírósági ítélet – 2004. május 5. az E-4/03 ügyben: EFTA Felügyeleti Hatóság kontra Norvég Királyság (valamely szerződő fél kötelezettségteljesítésének elmulasztása – a 98/34/EK irányelv 8. cikke)

28.4.2005   
            
            
               HU
            
            
               Az Európai Unió Hivatalos Lapja
            
            
               C 103/28
            
         
      BÍRÓSÁGI ÍTÉLET
   
   2004. május 5.
   az E-4/03 ügyben: EFTA Felügyeleti Hatóság kontra Norvég Királyság
   
      (valamely szerződő fél kötelezettségteljesítésének elmulasztása – a 98/34/EK irányelv 8. cikke)
   
   (2005/C 103/14)
   Az E-4/03, EFTA Felügyeleti Hatóság kontra Norvég Királyság ügyben – annak kimondása iránti KÉRELEM, hogy a Norvég Királyság azzal, hogy a játékgépek típusjóváhagyásáról szóló, 1998. augusztus 28-i 853. rendeletet (forskrift av 28. august 1998 nr. 853 om typegodkjenning av gevinstautomater) anélkül fogadta el, hogy a tervezet fázisban értesítette volna az EFTA Felügyeleti Hatóságot, elmulasztotta az EGT-Megállapodásba annak 1. jegyzőkönyvével átvett, a műszaki szabványok és szabályok terén történő információszolgáltatási eljárás megállapításáról szóló, az 1998. június 22-i, 98/34/EK európai parlamenti és tanácsi irányelv 8. cikkében foglalt kötelezettségeinek teljesítését – Carl Baudenbacher elnökletével a Per Tresselt és Thorgeir Örlygsson (előadó bíró) bírókból álló Bíróság 2004. május 5-én az alábbi ítéletet hozta:
   
               1.
            
            
               A Bíróság kimondja, hogy a Norvég Királyság azzal, hogy a játékgépek típusjóváhagyásáról szóló, 1998. augusztus 28-i 853. rendeletet anélkül fogadta el, hogy a tervezet fázisban értesítette volna az EFTA Felügyeleti Hatóságot, elmulasztotta az 1998. július 20-i 98/48/EK európai parlamenti és tanácsi irányelvvel módosított, az EGT-Megállapodásba annak 1. jegyzőkönyvével átvett és az EGT-Megállapodás II. melléklete XIX. fejezetének 1. pontjában hivatkozott, a műszaki szabványok és szabályok terén történő információszolgáltatási eljárás megállapításáról szóló, 1998. június 22-i 98/34/EK európai parlamenti és tanácsi irányelv 8. cikkében foglalt kötelezettségeinek teljesítését.
            
         
               2.
            
            
               Elrendeli, hogy a Norvég Királyság fedezze az eljárás valamennyi költségét